اسلم انصاری

ڈاکٹر اسلم انصاری (تاریخ پیدائش:  30 اپریل، 1939ء – وفات  22 اکتوبر 2024ء ) ملتان سے تعلق رکھنے والے شاعر، ادیب اور محقق تھے۔ آپ اردو، فارسی، انگریزی اور سرائیکی زبانوں میں شاعری کی۔ اسلم انصاری نے سرائیکی ناول اور اردو افسانہ بھی لکھا ہے۔ اسلم انصاری ملتان کے علاقے پاک گیٹ کے ایک محلے بھیتی سرائے میں پیدا ہوئے .ان کا تعلق ایک علمی اور ادبی گھرانے سے ہے۔ اسلم انصاری نے ایمرسن کالج ملتان سے بی اے کا امتحان پاس کرنے کے بعد اورینٹل کالج لاہور سے ایم اے اردو اعلیٰ نمبروں کے ساتھ مکمل کیا۔ ان کا شمار سید عبد اللہ کے پیارے شاگردوں میں ہوتا تھا۔ یہیں ان کی ملاقات ناصر کاظمی سے ہوئی۔ اسلم انصاری کے مطابق ناصر کاظمی نے پہلی بارش کی غزلوں کا آئیڈیا انھی سے لیا۔ اسلم انصاری کی مثال علم ودانش کے ایک منبع کی ہے۔ ان کے شعر وفکر اقبال کے گہرے اثرات دکھائی دیتے ہیں۔ ان کاپہلا اردو شعری مجموعہ ’’خواب و آگہی‘‘ جبکہ آخری شعری مجموعہ ’’پہلے مینہ دی جھانور‘‘ ان کا سرائیکی کلام ہے۔ جو ان کی وفات کے ایک ماہ بعد منظرِ عام پر آیا۔
آئینہ خانہ عالم میں کھڑا سوچتاہو ں
میں نہ ہوتا تو یہاں کون سا چہرہ ہوتا

جو سوچیے تو سبھی کارواں میں شامل ہیں
جو دیکھیے تو سفر میں ہرایک تنہا ہے

ڈاکٹراسلم انصاری متنوع ادبی جہات کے حامل انسان ہیں۔ان کی شاعری ہو کہ تنقید و تحقیق، ادبی کالم نگاری ہو یا افسانہ نگاری ہر شعبے میں انھیں ایک خاص انفرادیت حاصل ہے۔اسلم انصاری کے کی شخصیت کے بارے میں ڈاکٹرافتخارشفیع رقم طرازہیں:

"ڈاکٹراسلم انصاری ملتان کی اس تہذیب کے وارث ہیں جس کا ایک سرا سمرقنداور بخارا جیسے علمی مراکز سے جا ملتا ہے۔کسی نے میر تقی میر کے بارے میں کہاتھا کہ وہ پورا دہلی تھے۔دہلی اور میر لازم وملزوم تھے۔اسی طرح یہ کہنے میں ہم حق بجانب ہیں کہ اسلم انصاری پورا ملتان ہیں۔یہ الگ بات کہ ان کے فکروتفلسف کی اہمیت کو قومی سطح پرتسلیم کیا جاتا ہے"

اسلم انصاری طویل عرصہ محکمہ تعلیم سے وابستہ رہے .کچھ عرصہ ملتان آرٹس کونسل کے ڈائرکٹر بھی رہے .انھیں حکومت پاکستان کی طرف سے تمغا امتیاز اور تمغا حسن کارکردگی بھی عطا کیا گیا۔ اسلم انصاری کی شعری و ادبی تفہیم کے لیے ڈاکٹر افتخارشفیع اور ڈاکٹر جاوید اصغر کی کتابیں اہم ہیں .

 نمونہ کلام 
اردو
غزل

ہر شخص اس ہجوم میں تنہا دکھائی دے

دنیا بھی اک عجیب تماشا دکھائی دے

اک عمر قطع وادیٔ شب میں گذر گئی

اب تو کہیں سحر کا اجالا دکھائی دے

اے موجۂ سراب تمنا ستم نہ کر

صحرا ہی سامنے ہے تو صحرا دکھائی دے

میں بھی چلا تو پیاس بجھانے کو تھا مگر

ساحل کو دیکھتا ہوں کہ پیاسا دکھائی دے

الفاظ ختم ہوں تو ملے رشتۂ خیال

یہ گرد بیٹھ جائے تو رستہ دکھائی دے

کون اپنا عکس دیکھ کے حیراں پلٹ گیا

چہرہ یہ موج موج میں کس کا دکھائی دے

تو منکر وفا ہے تجھے کیا دکھاؤں دل

غم شعلہ نہاں ہے بھلا کیا دکھائی دے

ہر شب در خیال پہ ٹھہرے وہ ایک چاپ

ہر شب فصیل دل پہ وہ چہرہ دکھائی دے

لب‌ بستگی سے اور کھلے غنچۂ صدا

وہ چپ رہے تو اور بھی گویا دکھائی دے

اسلمؔ غریب‌ شہر سخن ہے کبھی ملیں

کہتے ہیں آدمی تو بھلا سا دکھائی دے






اپنی صدا کی گونج ہی تجھ کو ڈرا نہ دےاے دل طلسمِ گنبدِ شب میں صدا نہ دےجوئے نغمات پہ تصویر سی لرزاں دیکھیلبِ تصویر پہ ٹھہرا ہوا نغمہ دیکھاجسے درپیش جدائی ہو ا سے کیا معلومکون سی بات کو کس طرح بیاں ہونا ہےخفا نہ ہو کہ ترا حسن ہی کُچھ ایسا تھامیں تجھ سے پیار نہ کرتا تو اور کیا کرتا

 فارسی 

 حوالہ جات 

 شاعر پاکستانی از قند فارسی میگوید
 جدید تر اردو غزل کا فنی مطالعہ
 منقبت مولٰی علی المرتضیٰ

زمرہ:1039ء کی پیدائشیں
زمرہ:ملتان کی شخصیات